RO
C 380/22
Jurnalul Oficial al Uniunii Europene
3.10.2022
Acțiune introdusă la 10 august 2022 – Cecoforma și Sopexa/REA (Cauza T-493/22) (2022/C 380/26) Limba de procedură: franceza Părțile Reclamante: Conception, études et coopération de formation (Cecoforma) (Liege, Belgia) Société pour l’expansion des ventes des produits agricoles et alimentaires (Sopexa) (Paris, Franța) (reprezentanți: B. Schutyser și R. Meylemans, avocați) Pârâtă: Agenția Executivă Europeană pentru Cercetare (REA)
Concluziile Reclamantele solicită Tribunalului: — anularea deciziei Agenției Executive Europene pentru Cercetare, nedatată, dar notificată Cecoforma la 20 iulie 2022, de atribuire către One (Gopa Com, Edelman Public Relations Worldwide SA, Opera Business Dreams SL), iar nu către Cecoforma și Sopexa a lotului 1 al contractului de achiziții publice (REA/2021/OP/0002) privind organizarea de evenimente și de campanii de promovare și de informare pe piață în țările terțe pentru sectorul agroalimentar; — obligarea Agenției Executive Europene pentru Cercetare la plata cheltuielilor de judecată aferente procedurii.
Motivele și principalele argumente În susținerea acțiunii, reclamantele invocă două motive. 1.
Primul motiv întemeiat pe încălcarea articolului 296 al doilea paragraf TFUE, a articolului 41 alineatul (2) litera (c) din Carta drepturilor fundamentale a Uniunii Europene, a articolului 170 alineatul (3) din Regulamentul financiar (1), a punctelor 23 și 31 din anexa I la Regulamentul financiar, a principiilor generale ale transparenței, nediscriminării și egalității de tratament și pe o eroare vădită de apreciere.
Reclamantele susțin în această privință că fie Agenția nu a efectuat o examinare a caracterului ofertei anormal de mică la prima vedere a ofertantului căruia i-a fost atribuit contractul, fie a considerat că oferta prezentată de acesta nu era anormal de mică, fie a acceptat justificările acestuia și a considerat că oferta sa nu era anormal de mică. 2.
Al doilea motiv întemeiat pe încălcarea articolului 296 al doilea paragraf TFUE, a articolului 41 alineatul (2) litera (c) din Carta drepturilor fundamentale a Uniunii Europene, a articolului 167 alineatul (1) litera (a) din Regulamentul financiar, a articolului 168 alineatul (6) din Regulamentul financiar, a punctului 30.2 litera (c) din anexa I la Regulamentul financiar și a principiilor generale ale transparenței, nediscriminării și egalității de tratament.
Reclamantele apreciază că Agenția fie nu a procedat la o verificare a legalității ofertelor, fie a considerat în mod eronat că oferta ofertantului câștigător era legală.
(1)
Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr.
1296/2013, (UE) nr.
1301/2013, (UE) nr.
1303/2013, (UE) nr.
1304/2013, (UE) nr.
1309/2013, (UE) nr.
1316/2013, (UE) nr.
223/2014, (UE) nr.
283/2014 și a Deciziei nr.
541/2014/UE și de abrogare a Regulamentului (UE, Euratom) nr.
966/2012 (JO 2018, L 193, p. 1).
Acțiune introdusă la 11 august 2022 – UGA Nutraceuticals/EUIPO – BASF (OMEGOR) (Cauza T-495/22) (2022/C 380/27) Limba în care a fost formulată acțiunea: engleza Părțile Reclamantă: UGA Nutraceuticals Srl (Gubbio, Italia) (reprezentanți: M. Riva, J. Graffer și A.
Ottolini, avocați) Pârât: Oficiul Uniunii Europene pentru Proprietate Intelectuală (EUIPO)